

**Finanšu komitejas sēdes**

**protokols Nr. 8**

Carnikavā, Carnikavas pagastā, Ādažu novadā 2025. gada 16. jūlijā

Sēdes sasaukšanas vieta un laiks: Stacijas ielā 5, Carnikavā, Sēžu zālē, 2025. gada 16. jūlijā, plkst. 9.00.

Sēde notiek:

2025. gada 16. jūlijā no plkst. 9.00 līdz plkst. 16.30 klātienē – Stacijas ielā 5, Carnikavā, Sēžu zālē.

2025. gada 17. jūlijā no plkst. 9.00 līdz plkst. 10.42 attālināti ZOOM platformā.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: Karīna Miķelsone (LRA).

Sēdi protokolē: Administratīvās nodaļas vadītāja Sintija Tenisa.

Komitejā pavisam 15 deputāti.

komitejas locekļi:

Sēdē piedalās: 16.07.2025. -14 deputāti:

Sēdē piedalās: 17.07.2025. -13 deputāti:

Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP) (*16.07.2025. piedalās klātienē līdz plkst. 11.10, no plkst. 11.10 piedalās attālināti, izmantojot tiešsaistes videokonferences sarunu rīku, 17.07.2025. nepiedalās, attaisnotu iemeslu dēļ*), Ģirts Dubkēvičs (P) (*16.07.2025. nepiedalās attaisnotu iemeslu dēļ*), Antra Krasta (LRA), Imants Krastiņš (NA "Visu Latvijai!"-TB/LNNK", JKP) (*16.07.2025. piedalās klātienē līdz plkst. 16.15, no plkst. 16.15 piedalās attālināti, izmantojot tiešsaistes videokonferences sarunu rīku*), Kristīne Lakševica (LRA), Jānis Leja (LPV) (*17.07.2025. nepiedalās attaisnotu iemeslu dēļ*), Gatis Miglāns (ZZS) (*16.07.2025. piedalās klātienē līdz plkst. 14.30, no plkst. 14.30 piedalās attālināti, izmantojot tiešsaistes videokonferences sarunu rīku*), Raivis Pauls (ZZS) (*16.07.2025. līdz plkst. 15.54*), Arnis Rozītis (LRA), Ieva Roze (LRA), Karina Sprūde (SV, AJ) (*16.07.2025.* *piedalās attālināti, izmantojot tiešsaistes videokonferences sarunu rīku*), Zintis Varts (LPV), Jānis Vaivads (LZP).

Komitejas sēdē piedalās:

pašvaldības Centrālās pārvaldes darbinieki: Diāna Čūriška, Jānis Galakrodznieks, Iveta Grīviņa – Dilāne, Everita Kāpa, Edvīns Krūms, Sarmīte Mūze, Ieva Pelcmane, Guntis Porietis, Laila Raiskuma, Nadežda Rubina, Santa Ruģēna Rita Sūna.

citi: pašvaldības aģentūras “Carnikavas komunālserviss” Vides pārvaldības nodaļas hidromeliorācijas inženiere Lelde Balode, pašvaldības aģentūras “Carnikavas komunālserviss” direktors Lauris Bernāns, Iepirkumu komisijas priekšsēdētājs Valērijs Bulāns, SIA “Ādažu ūdens” valdes loceklis Aigars Eglītis, Ādažu pašvaldības policijas priekšnieks Oskars Feldmanis, pašvaldības aģentūras “Carnikavas komunālserviss” Vides pārvaldības nodaļas vides aizsardzības inspektors Raimonds Garenčiks, Ādažu būvvaldes vadītājs Ainārs Grikmanis, Ādažu bērnu un jaunatnes sporta skolas basketbola treneris Aigars Nerips, Pašvaldības mantas iznomāšanas un atsavināšanas komisijas priekšsēdētājs Edvīns Šēpers, biedrības “Gaujas ilgtspējīgas attīstības biedrības pārstāvis Ainārs Šteins, Administratīvās komisijas priekšsēdētājs Jānis Veinbergs, Ādažu sociālā dienesta vadītājas vietniece Sintija Vītola, Ādažu bērnu un jaunatnes sporta skolas direktore Dagnija Zilberte.

**DARBA KĀRTĪBĀ:**

1. Par Finanšu komitejas 2025. gada 16. jūlija sēdes darba kārtības apstiprināšanu.
2. Informatīvs ziņojums par SIA “Ādažu ūdens” valdi.
3. Par basketbola komandas atjaunošanu un dalību Latvijas Basketbola savienības Reģionālajā basketbola līgā.
4. Par automatizētās sistēmas ieviešanu pašvaldībā ceļu satiksmes noteikumu ievērošanas kontrolei.
5. Par izsoles rezultātu apstiprināšanu nekustamajam īpašumam Balto ceriņu iela 6A, Gauja.
6. Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu..
7. Par pašvaldības zemes vienību daļu iznomāšanu reklāmas izvietošanai Kadagā
8. Par Nomaksas pirkuma līgumu Nr. JUR 2024-08/781 SIA “*Sunstar Group*”.
9. Par subsīdiju dalībai sporta sacensībās.
10. Par *Nordplus* programmas Jauniešu izglītības programmas projekta īstenošanu 2025./2026. m.g..
11. Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m.g..
12. Par nolikuma “Grozījumi Ādažu novada pašvaldības domes 2021. gada 30. decembra nolikumā Nr. 26 “Ādažu novada būvvaldes nolikums”” projektu.
13. Par noteikumu “Grozījumi Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu.
14. Par noteikumu “Ādažu novada pašvaldības pirmsskolas izglītības iestāžu pedagoģisko darbinieku atlīdzības noteikumi” projektu.
15. Par izmaiņām Siguļu pirmsskolas izglītības iestādes “Piejūra” struktūrā.
16. Par izmaiņām Centrālās pārvaldes Izglītības un jaunatnes nodaļas struktūrā.
17. Par dalību pašvaldību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē.
18. Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” īstenošanu”.
19. Par Ādažu novada pašvaldības domes 2024. gada 24. oktobra lēmuma Nr. 420 “Par dalību sadarbības projektā “*Portici towards Positive Energy District – P2PED*”” atcelšanu.
20. Par finansējuma pārcelšanu Ādažu novada sociālā dienesta budžeta tāmē.
21. Par budžeta grozījumiem Izglītības un jaunatnes nodaļas budžeta tāmē.
22. Par grozījumiem Carnikavas vidusskolas 2025. gada budžeta tāmē.
23. Par Ādažu novada pašvaldības Vēlēšanu komisijas izveidošanu.
24. Par atbrīvošanu no darba Pašvaldības līdzfinansējuma vērtēšanas komisijā.
25. Par grozījumiem sabiedrisko pakalpojumu līgumā ar SIA “Ādažu ūdens”.
26. Par grozījumiem 2022. gada 10. maija lēmumā Nr. 233 “Par pašvaldības mantas iznomāšanas un atsavināšanas komisijas sastāva apstiprināšanu”.
27. Par pašvaldības komisiju sastāviem.
28. Par ierosinājumu aktualizēt jaunās Carnikavas Mākslu skolas un bibliotēkas ēkas būvprojektu.
29. Par ierosinājumu ieviest Novadnieka karti.
30. Par grozījumiem pašvaldības aģentūras “Carnikavas komunālserviss” 2025. gada budžeta tāmē.
31. Informatīvs ziņojums par pašvaldības aģentūras “Carnikavas komunālserviss” 2025. gada pusgada budžeta izpilde.
32. Informatīvs ziņojums par Pašvaldības budžeta izpildi par 2025.gada 1. pusgadu.
33. Informatīvs ziņojums par licencētās makšķerēšanas Gaujā atskaiti par 2025.gada 1. pusgadu.
34. Informatīvs ziņojums par projekta pieteikuma 2.2.3.3. Pasākumi bioloģiskās daudzveidības veicināšanai un saglabāšanai, 4. kārta sagatavošanu.

**1. Par Finanšu komitejas 2025. gada 16. jūlija sēdes darba kārtības apstiprināšanu**

|  |
| --- |
| (Karīna Miķelsone (LRA)) |

Ierosina papildināt darba kārtību ar 34. jautājumu “Informatīvs ziņojums par projekta pieteikuma 2.2.3.3. Pasākumi bioloģiskās daudzveidības veicināšanai un saglabāšanai, 4. kārta sagatavošanu”.

A. DENIŅA aicina 27. jautājumu “Par pašvaldības komisiju sastāviem”, 28. jautājumu “Par ierosinājumu aktualizēt jaunās Carnikavas Mākslu skolas un bibliotēkas ēkas būvprojektu” un 29. jautājumu “Par ierosinājumu ieviest Novadnieka karti” izskatīt sēdes sākumā, ņemot vērā, ka viņai nebūs iespēja komitejas sēdē piedalīties visu tās norises laiku.

K. MIĶELSONE vēršu uzmanību, ka nav pamata mainīt darba kārību un ierosina apstiprināt Finanšu komitejas šā gada 16. jūlija sēdes darba kārtību.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Apstiprināt** Finanšu komitejas šā gada 16. jūlija sēdes darba kārtību.

**2. Informatīvs ziņojums par SIA “Ādažu ūdens” valdi**

|  |
| --- |
| (Agris Eglītis) |

G. PORIETIS informē, ka šā gada 13. jūnijā SIA “Ādažu ūdens” valdes locekļa pienākumus pildīt uzsāka Agris Eglītis.

A. EGLĪTIS informē par savu līdzšinējo profesionālo pieredzi, SIA “Ādažu ūdens” plānotajiem darbiem un aktuālajiem investīciju projektiem.

K. MIĶELSONE aicina pašvaldības izpilddirektoru Gunti Porieti iekļaut izpilddirektora ikmēneša ziņojumā domei informāciju par SIA “Ādažu ūdens” projektu izpildi.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Pieņemt** informāciju zināšanai.
2. **Uzdot** pašvaldības izpilddirektoram Guntim Porietim iekļaut izpilddirektora ikmēneša ziņojumā domei informāciju par SIA “Ādažu ūdens” projektu izpildi.

**3. Par basketbola komandas atjaunošanu un dalību Latvijas Basketbola savienības Reģionālajā basketbola līgā**

|  |
| --- |
| (Arnis Rozītis, Laila Raiskuma) |

Ziņo par Ādažu basketbola komandas atjaunošanu un dalību Latvijas Basketbola savienības Reģionālajā basketbola līgā, kā arī aicina ar šā gada 1. septembri atjaunot Sporta nodaļas struktūrā amatu “treneris” (profesijas kods 3422 03), 0,45 slodzes, darba alga 624 *euro*.

K. MIĶELSONE, I. KRASTIŅŠ, J. LEJA, R. PAULS, A. ROZĪTIS, A. NERIPS, D. ZILBERTE debatē par basketbola komandas atjaunošanu un dalību Latvijas Basketbola savienības Reģionālajā basketbola līgā, tam nepieciešamo finansējumu un treneru pieejamību.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par basketbola komandas atjaunošanu un dalību Latvijas Basketbola savienības Reģionālajā basketbola līgā” projektu un virzīt to izskatīšanai pašvaldības domes šā gada 24. jūlija sēdē.

**4. Par automatizētās sistēmas ieviešanu pašvaldībā ceļu satiksmes noteikumu ievērošanas kontrolei**

|  |
| --- |
| (Oskars Feldmanis) |

Ziņo, ka šā gada 1. janvārī stājās spēkā grozījumi Administratīvās atbildības likumā, nosakot, ka ja pārkāpums ceļu satiksmē tiek fiksēts ar tehniskiem līdzekļiem, neapturot transportlīdzekli, tad lēmumu par administratīvā pārkāpuma procesa uzsākšanu un soda piemērošanu var pieņemt, pamatojoties tikai uz automātisku datu apstrādi. Šobrīd Ādažu novada pašvaldības policija (turpmāk – ĀNPP) ceļu satiksmes ievērošanas kontroli veic gan apturot transportlīdzekļus, gan arī izmantojot videonovērošanas sistēmu, t.i., manuāli konstatējot pārkāpumus un uzaicinot transportlīdzekļu īpašniekus ierasties ĀNPP procesuālo darbību veikšanai.

2025. gada 26. martā starp pašvaldību un SIA “Latvijas mobilais telefons” (turpmāk – LMT) tika noslēgts testa līgums (turpmāk – Līgums) uz trīs mēnešiem ar mērķi pārliecināties par LMT izstrādāta satiksmes kontroles un uzraudzības video analītikas risinājuma efektivitāti un piemērotību pašvaldības vajadzībām. Risinājums veic ceļu satiksmes pārkāpumu fiksēšanu, neapturot transportlīdzekli, sagatavo materiālu, un nosūta to VAS “Ceļu satiksmes drošības direkcijai” (turpmāk – CSDD), kas lēmumu par soda piemērošanu nosūta transportlīdzekļa īpašniekam. Līguma ietvaros tika uzstādīti divi kontroles punkti Ādažos (Gaujas ielā 6 (kontroles objekts - neatļauta nogriešanās pa kreisi abos kustības virzienos un neatļautu apdzīšanas manevru veikšana). Kontrole tika veikta ar LMT aparatūru, bet Rīgas gatves un Draudzības ielas krustojumā (kontroles objekts - neatļauta nogriešanās pa kreisi), kontrole tika veikta, izveidojot piekļuvi ĀNPP videonovērošanas aparatūrai. Līguma ietvaros līdz 2025. gada 23. jūnijam Gaujas ielā 6 dienā vidēji tika veikti 159 pārkāpumi, savukārt Rīgas gatves un Draudzības ielas krustojumā - 105 pārkāpumi. Ceļu satiksmes likumā noteikts, ka par neatļautu kreisā pagrieziena manevra veikšanu transportlīdzekļa vadītājam piemēro naudas sodu 30 *euro* apmērā.

Salīdzinot abu risinājumu efektivitāti, konstatēts, ka esošais risinājums (ĀNPP manuāli veiktās darbības) vienas dienas laikā nodrošina vidēji 6 pārkāpumu apstrādi, bet LMT risinājums – vidēji 194 pārkāpumu apstrādi.

LMT piedāvā savu pilna servisa pakalpojuma risinājumu divas alternatīvas (aparatūras noma, uzstādīšana, apkalpošana, programmatūra (par vienu videosistēmu)): 1) slēdzot līgumu uz gadu, izmaksas ir 1970,31 *euro* mēnesī, bez PVN, vai 2) slēdzot līgumu uz 3 gadiem, izmaksas ir 845,66 *euro* mēnesī, bez PVN.

Lai nodrošinātu normatīvo aktu prasībām atbilstošu automatizētu lēmumu pieņemšanu un paziņošanu pārkāpējiem, nepieciešams arī noslēgt līgumu ar CSDD par pieņemto lēmumu administrēšanu, kas mēnesī ietver abonēšanas maksu 170 *euro* un izmaksas par vienu pārkāpējam nosūtītu lēmumu (2,28 - 3,80 *euro*).

ĀNPP ieskatā, ieviešot automatizētu sistēmu ceļu satiksmes noteikumu ievērošanas kontrolē, ievērojami tiks samazināts administratīvais slogs pašvaldībai, ceļu satiksmes noteikumu ievērošanas kontrole būs pilnvērtīgāka, kā arī tas ļaus nodarbināt pašvaldības policijas darbiniekus citu tiešo pienākumu veikšanai.

ĀNPP ieskatā ir lietderīgi veikt iepirkuma procedūru automatizētas sistēmu ceļu satiksmes noteikumu ievērošanas kontrolei 3 gadu periodam. Pakalpojuma tehniskajā specifikācijā tiks noteikts nosacījums kameru izvietojuma maiņai bez maksas ne biežāk, kā 2 reizes mēnesī, kā arī par līguma izbeigšanu bez soda sankcijām, brīdinot 30 dienas iepriekš.

Ieceres izpildei 2025. gadā nepieciešami 5073,96 *euro*, un līgumsaistību turpmākās izmaksas ir iekļaujamas ĀNPP nākamo gadu budžeta projektu tāmēs.

ĀNPP ieskatā ir lietderīgi noslēgt līgumu ar CSDD par pieņemto lēmumu administrēšanu. Ieceres izpildei 2025. gadā nepieciešami 510 *euro*, un līgumsaistību turpmākās izmaksas ir iekļaujamas ĀNPP nākamo gadu budžeta projektu tāmēs.

K. MIĶELSONE, K. DĀVIDSONE, A. DENIŅA, A. KRASTA, I. KRASTIŅŠ, K. LAKŠEVICA, J. LEJA, G. MIGLĀNS, R. PAULS, A. ROZĪTIS, I. ROZE, K. SPRŪDE, Z. VARTS, J. VAIVADS, L. BERNĀNS O. FELDAMANIS debatē par:

1. ceļu satiksmes noteikumiem un satiksmes organizāciju novadā;
2. automatizētas sistēmas ieviešanu pašvaldībā ceļu satiksmes noteikumu pārkāpumu konstatēšanai, kā arī sodu piemērošanai par ceļu satiksmes noteikumu neievērošanu;
3. satiksmes organizāciju Gaujas ielā, Ādažos, kā arī aizliegumu veikt kreiso pagriezienu Gaujas ielā 6, Ādažos;

I. KRASTIŅŠ pauž viedokli, ka ar novada iedzīvotājiem ir jāveic preventīvs darbs un jāskaidro ceļu satiksmes noteikumu kārtība, nevis jākoncentrējas uz sodīšanu.

K. MIĶELSONE aicina I. Krastiņu ievērot sēdes darba kārtību un runāt, kad sēdes vadītājs ir devis vārdu. Izsaka aizrādījumu I. Krastiņam par sēdes traucēšanu, pamatojoties uz reglamenta 18. punktu, kas nosaka, ka, ja sēdē klātesošās personas neievēro pašvaldības nolikumā un reglamentā noteikto sēdes norises kārtību, sēdes vadītājs izsaka aizrādījumu, un par to tiek veikts ieraksts sēdes protokolā.

I. KRASIŅŠ atkārtoti traucē darbu sēdē, runājot, kad vārdu nav devis sēdes vadītājs.

K. MIĶELSONE aizrāda deputātam I. Krastiņam par pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” neievērošanu, piedaloties debatēs. Pēc atkārtotās aizrādīšanas un, pamatojoties uz reglamenta 19. punktu un 38.7. apakšpunktu, izsludina 15 minūšu sēdes pārtraukumu.

\*\*\*

Pārtraukums no plkst. 10.55 līdz plkst. 11.10.

\*\*\*

*Plkst. 11.10 K. MIĶELSONE atsāk sēdi.*

1. Gaujas ielas, Ādažos satiksmes organizāciju un apļveida kustību, kas izslēdz kreiso pagriezienu manevrus, kas attiecīgi paaugstina satiksmes drošību, kā arī satiksmes intensitāti nakts stundās un iespējām pārskatīt kreisā pagrieziena aizliegumu tieši stundās, kad satiksme nav intensīva;

J. LEJA aicina arī J. Vaivadu izteikt viedokli par satiksmes organizāciju Gaujas ielā, Ādažos.

K. MIĶELSONE aicina J. Leju ievērot sēdes darba kārtību un runāt, kad sēdes vadītājs ir devis vārdu. Izsaka aizrādījumu J. Lejam par sēdes traucēšanu, pamatojoties uz reglamenta 18. punktu, kas nosaka, ka, ja sēdē klātesošās personas neievēro pašvaldības nolikumā un reglamentā noteikto sēdes norises kārtību, sēdes vadītājs izsaka aizrādījumu, un par to tiek veikts ieraksts sēdes protokolā.

1. iespējām kontrolēt noteiktā braukšanas ātruma ierobežojumu pārkāpumus, kā arī nepieciešamību ņemt vērā, ka minētā automatizētas sistēma nav paredzēta ātruma kontrolei, bet gan ceļa zīmju ievērošanas kontrolei;
2. iespējām zem ceļa zīmēm izvietot arī informatīvas zīmes, par to, ka tiek veikta video novērošana un par veikto pārkāpumu tiks piemērots naudas sods 30 *euro* apmērā;
3. automatizētas sistēmas izvietošanas vietām un iespējām izmantot kā videonovērošanas sistēmu, kā arī nepieciešamību veikt preventīvu darbu ar novada iedzīvotājiem par ceļu satiksmes noteikumu ievērošanas nepieciešamību.

K. MIĶELSONE aicina deputātus būt atbildīgiem, ņemot vērā, ka automatizētas sistēmas uzstādīšana ir paredzēta drošības uzlabošanai, fiksējot pārkāpumus, kas arī disciplinē autovadītājus, aicina ievērot ceļu satiksmes noteikumus un nebūt tolerantiem pret pārkāpumiem. Vērš uzmanību, ka satiksmes organizāciju Gaujas ielā, Ādažos, ir plānojuši speciālisti, kā arī ir veikts CSDD audits un novērtējums nosaka, ka Gaujas ielā, Ādažos ir labi organizēta satiksme, kas atbilsts drošības normām.

I. KRASIŅŠ aicina apzināt alternatīvu pakalpojumu piedāvājumus un iespējamos variantus tieši ātruma kontrolei.

J. VAIVADS vēršu uzmanību, ka satiksme Gaujas ielā ir projektēta ar trīs apļveida krustojumiem, kas uzlabo satiksmes drošību, kā arī CSDD uzsver, ka kreisie pagriezieni satiksmē samazina tās drošību.

J. LEJA traucē darbu sēdē, runājot, kad vārdu nav devis sēdes vadītājs.

K. MIĶELSONE aicina J. Leju ievērot sēdes darba kārtību un runāt, kad sēdes vadītājs ir devis vārdu. Izsaka aizrādījumu J. Lejam par sēdes traucēšanu, pamatojoties uz reglamenta 18. punktu, kas nosaka, ka, ja sēdē klātesošās personas neievēro pašvaldības nolikumā un reglamentā noteikto sēdes norises kārtību, sēdes vadītājs izsaka aizrādījumu, un par to tiek veikts ieraksts sēdes protokolā.

K. MIĶELSONE aicina atbalstīt automatizētās sistēmas ieviešanu pašvaldībā ceļu satiksmes noteikumu pārkāpumu konstatēšanai ar tehniskiem līdzekļiem.

Atklāti balsojot, ar 10 balsīm "Par" (Kerola Dāvidsone (LRA), Antra Krasta (LRA), Kristīne Lakševica (LRA), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP)), "Pret" – 2 (Imants Krastiņš (NA "Visu Latvijai!"-TB/LNNK", JKP), Jānis Leja (LPV)), "Atturas" – 2 (Arta Deniņa (NA "Visu Latvijai!"-TB/LNNK", JKP), Zintis Varts (LPV)), **KOMITEJA NOLEMJ**:

1. **Atbalstīt** automatizētās sistēmas ieviešanu pašvaldībā ceļu satiksmes noteikumu pārkāpumu konstatēšanai ar tehniskiem līdzekļiem, neapturot transportlīdzekli, paredzot pakalpojuma līguma slēgšanu uz trīs gadiem.
2. **Atbalstīt** līguma slēgšanu ar CSDD 1. punkta izpildei par pieņemto lēmumu administrēšanu par ceļu satiksmes noteikumu pārkāpumiem.
3. **Piešķirt** ĀNPP 3580 *euro* šī lēmuma 1. un 2. punkta izpildei 2025. gadā no pašvaldības 2025. gada budžeta nesadalītā konta atlikuma un uzdot Centrālās pārvaldes Finanšu nodaļai organizēt grozījumu veikšanu pašvaldības 2025. gada budžetā.
4. **Uzdot** Ādažu novada pašvaldības policijas priekšniekam organizēt nepieciešamās darbības šī lēmuma 1. un 2. punkta izpildei, kā arī paredzēt finanšu līdzekļus ĀNPP budžeta tāmes projektā turpmākajos gados.

5. **Virzīt** jautājumu izskatīšanai pašvaldības domes šā gada 24. jūlija sēdē.

\*\*\*

Pusdienu pārtraukums no plkst. 12.00 līdz plkst. 12.45.

\*\*\*

*Plkst. 12.45 K. SPRŪDE atstāj sēdi.*

*Plkst. 12.45 A. DENIŅA atstāj sēdi.*

**5. Par izsoles rezultātu apstiprināšanu nekustamajam īpašumam Balto ceriņu iela 6A, Gauja**

|  |
| --- |
| (Edvīns Šēpers) |

Aicina apstiprināt Ādažu novada pašvaldības mantas - nekustamā īpašuma “Atpūta Nr. 148” ar kadastra numuru 8052 002 1542, kas atrodas Balto ceriņu ielā 6 A, Gaujā, Carnikavas pag., Ādažu nov., 25.06.2025. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4113258/0/2025-AKT. Akts 26.06.2025. sagatavots elektronisko izsoļu vietnē https://izsoles.ta.gov.lv.

Atklāti balsojot, ar 12 balsīm "Par", "Pret" – nav, "Atturas" – nav, (Arta Deniņa (NA "Visu Latvijai!"-TB/LNNK", JKP), Karina Sprūde (SV, AJ), atstāja sēdi), **KOMITEJA NOLEMJ**:

**Atbalstīt** lēmuma “Par izsoles rezultātu apstiprināšanu nekustamajam īpašumam Balto ceriņu iela 6A, Gauja” projektu un virzīt to izskatīšanai pašvaldības domes šā gada 24. jūlija sēdē.

*Plkst. 12.52 K. SPRŪDE piedalās sēdē.*

*Plkst. 12.52 A. DENIŅA piedalās sēdē.*

**6. Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu**

|  |
| --- |
| (Diāna Čūriška) |

Ziņo par pašvaldības Attīstības un projektu nodaļas vadītājas Ingas Pērkones šā gada 30. jūnija iesniegumu (reģ. Nr. ĀNP/1-21-2/25/457), kurā teikts, ka, lai nodrošinātu projekta Nr. 3.3.1.0/17/I/025 “Uzņēmējdarbības attīstībai nepieciešamās infrastruktūras attīstība Carnikavas novada Garciemā” ietvaros noteikto sasniedzamo rādītāju izpildi, ir nepieciešams organizēt izsoles Mežgarciemā esošajām brīvajām, projektā attīstītajām zemes vienībām – Muzeju ielā 1 un Muzeju ielā 3, Mežgarciemā.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par pašvaldības nekustamo īpašumu “Muzeja iela 1” un “Muzeja iela 3”, Mežgarciems, atsavināšanu” projektu un virzīt to izskatīšanai pašvaldības domes šā gada 24. jūlija sēdē.

**7. Par pašvaldības zemes vienību daļu iznomāšanu reklāmas izvietošanai Kadagā**

|  |
| --- |
| (Nadežda Rubina) |

Ziņo par SIA “Resort Investments” (adrese: Ainažu iela 23 k-4 - 1T, Saulkrasti, Saulkrastu novads, LV-2160) šā gada 26. jūnija iesniegumu (reģ. Nr. ĀNP/1-11-1/25/3914) un šā gada 8. jūlija iesniegumu (reģ. Nr. ĀNP/1-11-1/25/4123) ar lūgumu iznomāt trīs platības reklāmas izvietošanai pašvaldības īpašumos pie Kadagas ceļu Kadagā, Ādažu pagastā, uz termiņu viens gads. Reklāma paredzēta jaunajai sabiedriskās ēdināšanas vietai, kas tiks atvērta īpašumā “Kadaga 7A”, Kadaga, Ādažu pagasts, (zemes vienības kadastra apzīmējums 8044 005 0099). Informē par reklāmas izvietošanas vietām (1. pielikums).

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par pašvaldības zemes vienību daļu iznomāšanu reklāmas izvietošanai Kadagā” projektu un virzīt to izskatīšanai pašvaldības domes šā gada 24. jūlija sēdē.

**8. Par Nomaksas pirkuma līgumu Nr. JUR 2024-08/781 SIA “*Sunstar Group*”**

|  |
| --- |
| (Rita Sūna) |

Ziņo par SIA “Sunstar Group” (adrese: Stabu iela 119, Rīga, LV-1009) šā gada 21. maija iesniegumu (reģ. Nr. ĀNP/1-11-1/25/3260) un šā gada 13. jūnija iesniegums (reģ. Nr. ĀNP/1-11-1/25/3733) par Nomaksas pirkuma līguma Nr. JUR 2024-08/781 4.6. punkta izpildes termiņa pagarināšanu no 36 mēnešiem uz 48 mēnešiem un 4.8. punkta izpildes termiņu pagarināšanu no 12 mēnešiem uz 18 mēnešiem.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par Nomaksas pirkuma līgumu Nr. JUR 2024-08/781 SIA “Sunstar Group”” projektu un virzīt to izskatīšanai pašvaldības domes šā gada 24. jūlija sēdē.

**9. Par subsīdiju dalībai sporta sacensībās**

|  |
| --- |
| (Edvīns Krūms) |

Ziņo par biedrības Latvijas Peldēšanas federācijas (adrese: [Ķīpsalas iela 5, Rīga, LV-1048](https://www.google.com/maps?q=%C4%B6%C4%ABpsalas+iela+5,+R%C4%ABga,+LV-1048&um=1&ie=UTF-8&sa=X&ved=2ahUKEwjmqYzuytrnAhVvs4sKHfKgCMQQ_AUoAXoECAwQAw)) šā gada 25. jūnija pieteikumu (reģ. Nr. ĀNP/1-11-1/25/3873) pašvaldības subsīdijas saņemšanai sportista *Vārds Uzvārds* dalībai ūdenspolo U16 pirmās divīzijas Eiropas čempionātā no šā gada 7. jūlija līdz 13. jūlijam, Ļubļanā (Slovēnija), pamatojoties uz Ādažu novada pašvaldības domes 2023. gada 23. augusta saistošajiem noteikumiem Nr. 26/2023 “Par subsīdijām sportam Ādažu novada pašvaldībā”. Izvērtējot iesniegumu, pašvaldības Centrālās pārvaldes Sporta nodaļa konstatēja, ka tas atbilst Noteikumu prasībām un kritērijiem un Sporta nodaļas budžetā ir pieejams finansējums subsīdiju piešķiršanai 560 *euro* apmērā.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** Ādažu novada pašvaldības subsīdijas piešķiršanu 500 *euro* apmērā biedrībai “Latvijas Peldēšanas federācija” *Vārds Uzvārds* dalībai ūdenspolo U16 pirmās divīzijas Eiropas čempionātā, no šā gada 7. jūlija līdz 13. jūlijam, Ļubļanā (Slovēnija).
2. **Virzīt** jautājumu izskatīšanai pašvaldības domes šā gada 24. jūlija sēdē.

**10. Par *Nordplus* programmas Jauniešu izglītības programmas projekta īstenošanu 2025./2026. m.g.**

|  |
| --- |
| (Raivis Pauls) |

Ziņo, ka atsaucoties uz Zviedrijas Augstākās izglītības padomes 2024. gada 1. novembrī izsludināto *Nordplus* programmas 2025. gada projektu konkursu, Carnikavas vidusskola iesniedza projekta iesniegumu Nr. NPJR-2025/10369 “*Mens sana in corpore sano*” Jauniešu apakšprogrammas projektu konkursa ietvaros. Zviedrijas Augstākās izglītības padome savā šā gada 29. aprīļa e-pasta vēstulē “*Letter of Approval - Nordplus Junior 2025*” apstiprināja Projektu, un tas ir jāīsteno līdz 2026. gada augustam. Projekta mērķi – 1) palielināt skolēnu un skolotāju izpratni par saikni starp garīgo un fizisko veselību; 2) veicināt fiziskās aktivitātes un veselīgu dzīvesveidu izglītības vidē, iesaistot gan skolēnus, gan skolotājus; 3) stiprināt starptautisko sadarbību, apmainoties ar labāko praksi un inovatīvām metodēm starp partnerskolām; 4) ieviest un veicināt viedpulksteņu izmantošanu fiziskās aktivitātes un veselības rādītāju izsekošanai un analīzei.

R. PAULS šā gada 2. jūlijā iesniedza pašvaldības domei iesniegumu (reģ. Nr. ĀNP/1-11-1/25/4013) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 13 balsīm "Par" (Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LRA), Imants Krastiņš (NA "Visu Latvijai!"-TB/LNNK", JKP), Kristīne Lakševica (LRA), Jānis Leja (LPV), Gatis Miglāns (ZZS), Karīna Miķelsone (LRA), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – nav, "Nepiedalās" – 1 (Raivis Pauls (ZZS)), **KOMITEJA NOLEMJ**:

**Atbalstī**t lēmuma “Par *Nordplus* programmas Jauniešu izglītības programmas projekta īstenošanu 2025./2026. m. g.” projektu un virzīt to izskatīšanai pašvaldības domes šā gada 24. jūlija sēdē.

**11. Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m.g.**

|  |
| --- |
| (Raivis Pauls) |

Ziņo par 2024. gada 19. novembrī Eiropas Savienības Oficiālajā Vēstnesī (C/2024/6983) publicēto uzaicinājumu “2025. gada uzaicinājums iesniegt priekšlikumus: EAC/A08/2024 Programma “*Erasmus+*””, Pamatdarbības Nr. 1 (KA1) skolu izglītības sektora projektu konkursam. Carnikavas vidusskola iesniedza Valsts izglītības attīstības aģentūrā projekta pieteikumu Nr. 2025-1-LV01-KA121-SCH-000334051. Projekts pilnveidos Carnikavas vidusskola pedagogu profesionālās kompetences, lietpratību un pieredzi, kā arī palielinās pedagogu un skolēnu spēju darboties starptautiskā līmenī.

R. PAULS šā gada 2. jūlijā iesniedza pašvaldības domei iesniegumu (reģ. Nr. ĀNP/1-11-1/25/4013) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 13 balsīm "Par" (Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LRA), Imants Krastiņš (NA "Visu Latvijai!"-TB/LNNK", JKP), Kristīne Lakševica (LRA), Jānis Leja (LPV), Gatis Miglāns (ZZS), Karīna Miķelsone (LRA), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – nav, "Nepiedalās" – 1 (Raivis Pauls (ZZS)), **KOMITEJA NOLEMJ**:

**Atbalstīt** lēmuma “Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m. g.” projektu un virzīt to izskatīšanai pašvaldības domes šā gada 24. jūlija sēdē

**12. Par nolikuma “Grozījumi Ādažu novada pašvaldības domes 2021. gada 30. decembra nolikumā Nr. 26 “Ādažu novada būvvaldes nolikums”” projektu**

|  |
| --- |
| (Ainārs Grikmanis) |

Ziņo par grozījumiem pašvaldības domes 2021. gada 30. decembra nolikumā Nr. 26 “Ādažu novada būvvaldes nolikums”.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** nolikuma “Grozījumi Ādažu novada pašvaldības domes 2021. gada 30. decembra nolikumā Nr. 26 “Ādažu novada būvvaldes nolikums”” projektu un virzīt to izskatīšanai pašvaldības domes šā gada 24. jūlija sēdē.

**13. Par noteikumu “Grozījumi Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu**

|  |
| --- |
| (Guntis Porietis) |

Aicina atlikt 13. jautājuma “Par noteikumu “Grozījumi Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu” un 14. jautājuma “Par noteikumu “Ādažu novada pašvaldības pirmsskolas izglītības iestāžu pedagoģisko darbinieku atlīdzības noteikumi” projektu” izskatīšanu, jo jautājumus nepieciešams izskatīt kontekstā ar ārējo normatīvo aktu regulējumu. Vērš uzmanību, ka 13. jautājumu var skatīt tika daļā par deputāta iesniegumu.

I. KRASTIŅŠ ziņo, ka šā gada 16. jūnijā iesniedza iesniegumu (reģ. Nr. ĀNP/1-11-1/25/3756) par pašvaldības domes deputāta statusa likuma 12. panta izpildi, kurā ir noteikts, ka, lai deputāts varētu realizēt savas pilnvaras, pašvaldībai ir pienākums pašvaldības budžetā šim mērķim paredzēto līdzekļu ietvaros un domes noteiktajā kārtībā nodrošināt deputāta apmācību, kas likumā paredzēta kā obligāta, kā arī pēc deputāta pieprasījuma nodrošināt valsts valodas apmācību un citu nepieciešamo zināšanu apguvi.

G. PORIETIS ziņo par grozījumiem pašvaldības 2021. gada 22. decembra noteikumu Nr. 11 “Ādažu novada pašvaldības atlīdzības noteikumi” 3. punktā, kas paredz noteikt, ka katram pašvaldības deputātam tiek apmaksātas mācības 100 *euro* gadā, ar nosacījumu, ka tās ir nepieciešamas deputāta amata pienākumu izpildei un nav pieejamas bez maksas.

Atklāti balsojot, ar 12 balsīm "Par" (Arta Deniņa (NA "Visu Latvijai!"-TB/LNNK", JKP), Antra Krasta (LRA), Imants Krastiņš (NA "Visu Latvijai!"-TB/LNNK", JKP), Jānis Leja (LPV), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – 2 (Kerola Dāvidsone (LRA), Kristīne Lakševica (LRA)), **KOMITEJA NOLEMJ**:

1. **Atbalstīt** noteikumu “Grozījumi Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu un virzīt to izskatīšanai pašvaldības domes šā gada 24. jūlija sēdē.
2. **Sniegta** atbilde uz deputāta I. Krastiņa šā gada 16. jūnija iesniegumu (reģ. Nr. ĀNP/1-11-1/25/3756).

**14. Par noteikumu “Ādažu novada pašvaldības pirmsskolas izglītības iestāžu pedagoģisko darbinieku atlīdzības noteikumi” projektu**

|  |
| --- |
| (Guntis Porietis) |

Aicina atlikt jautājuma izskatīšanu.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atlikt** jautājuma izskatīšanu.

**15. Par izmaiņām Siguļu pirmsskolas izglītības iestādes “Piejūra” struktūrā**

|  |
| --- |
| (Laila Raiskuma) |

Ziņo par Siguļu pirmsskolas izglītības iestādes “Piejūra” vadītājas A. Krasta šā gada 3. jūlija iesniegumu (reģ. Nr. ĀNP/1-21-2/25/473) par izmaiņām iestādes struktūrā, kas paredz ar šā gada 1. septembri izveidot Siguļu PII “Piejūra” vienu amata vietu “Skolotāja palīgs-asistents”, profesijas kods 5312 01, saime 33, līmenis I, algu grupa 4, mēnešalga 1166 *euro* uz noteiktu laiku, līdz 2026. gada 31. augustam.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par izmaiņām Siguļu pirmsskolas izglītības iestādes “Piejūra” struktūrā” projektu un virzīt to izskatīšanai pašvaldības domes šā gada 24. jūlija sēdē.

**16. Par izmaiņām Centrālās pārvaldes Izglītības un jaunatnes nodaļas struktūrā**

|  |
| --- |
| (Laila Raiskuma) |

Ziņo, ka pašvaldības dome 2024. gada 26. septembrī pieņēma lēmumu Nr. 360 “Par dalību pasākumā “4.2.2.3. pasākums “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam”””. Projekta īstenošanas laiks ir no 2025. līdz 2029. gadam, bet finansējumu speciālistu - metodiķu atlīdzībai 128162,83 *euro* apmērā paredzēts piešķirt uz trijiem gadiem – laika periodam no 2025. gada līdz 2027. gadam. Projekta īstenošanai pašvaldībai piešķirtas 1,7 izglītības metodiķa slodzes, un amata vietas uzturēšanai projekta izpildes laikā papildu finanšu līdzekļi nav nepieciešami.

*Plkst. 13.37 Z. VARTS atstāj sēdi.*

Atklāti balsojot, ar 13 balsīm "Par", "Pret" – nav, "Atturas" – nav, (Zintis Varts (LPV) atstāja sēdi), **KOMITEJA NOLEMJ**:

**Atbalstīt** lēmuma “Par izmaiņām Centrālās pārvaldes Izglītības un jaunatnes nodaļas struktūrā” projektu un virzīt to izskatīšanai pašvaldības domes šā gada 24. jūlija sēdē.

*Plkst. 13.40 Z. VARTS piedalās sēdē.*

**17. Par dalību pašvaldību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē**

|  |
| --- |
| (Lauris Bernāns, Lelde Balode) |

Ziņo par dalību pašvaldību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē (2. pielikums).

K. MIĶELSONE, A. DENIŅA, I. KRASTIŅŠ, J. LEJA, Z. VARTS, L. BERNĀNS, L. BALODE debatē par iespējamo pašvaldības dalību projektu atlasē pašvaldību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē, arMangaļu sūkņu stacijas pārbūvi, un tam nepieciešamo finansējumu.

Atklāti balsojot, ar 13 balsīm "Par" (Kerola Dāvidsone (LRA), Antra Krasta (LRA), Imants Krastiņš (NA "Visu Latvijai!"-TB/LNNK", JKP), Kristīne Lakševica (LRA), Jānis Leja (LPV), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – 1 (Arta Deniņa (NA "Visu Latvijai!"-TB/LNNK", JKP)), **KOMITEJA NOLEMJ**:

1. **Konceptuāli atbalstīt** pašvaldības dalību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē.
2. **Uzdot** pašvaldības aģentūrai “Carnikavas komunālserviss” sagatavot lēmuma projektu par pašvaldības dalību meliorācijas sistēmu sakārtošanas, rekonstrukcijas, kā arī pilsētu lietus, ūdens kanalizācijas sistēmas investīciju projektu atlasē.
3. **Uzdot** pašvaldības aģentūrai “Carnikavas komunālserviss” turpināt izskatīt iespējas ārējo fondu finansējuma piesaistīšanai pašvaldības meliorācijas sistēmu sakārtošanai.
4. **Virzīt** jautājumu izskatīšanai pašvaldības domes šā gada 24. jūlija sēdē.

**18. Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” īstenošanu”**

|  |
| --- |
| (Iveta Grīviņa-Dilāne) |

Ziņo par grozījumiem pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība””, kas paredz konceptuāli atbalstīt Ādažu novada pašvaldības projekta “Publiskās ārtelpas attīstība Ādažos Gaujas ielā 31” dalību Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. specifiskā atbalsta mērķa pasākumā “Publiskās ārtelpas attīstība” ar projektu “Publiskās ārtelpas attīstība”, ar kopā plānoto finansējumu 680188,44 *euro*, tajā skaitā Eiropas Savienības Eiropas Reģionālās attīstības fonda finansējumu 430610 *euro* un pašvaldības finansējumu 249578,44 *euro*.

G. PORIETIS aicina lēmuma projektā norādīt, ka jautājums tiks izskatīts Projektu uzraudzības komisijas šā gada 30. jūnija sēdē un tika atbalstīts cits priekšlikums.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” īstenošanu”” projektu un virzīt to izskatīšanai pašvaldības domes šā gada 24. jūlija sēdē.

**19. Par Ādažu novada pašvaldības domes 2024. gada 24. oktobra lēmuma Nr. 420 "Par dalību sadarbības projektā “*Portici towards Positive Energy District – P2PED”*" atcelšanu**

|  |
| --- |
| (Jānis Galakrodznieks) |

Ziņo, ka pašvaldības dome 2024. gada 24. oktobrī pieņēma lēmumu Nr. 420 “Par dalību sadarbības projektā “*Portici towards Positive Energy District – P2PED*”, ar kuru konceptuāli atbalstīja dalību Neapoles metropoles provinces Portiči pašvaldības projekta iecerē “*Portici towards Positive Energy District – P2PED*” (“Pozitīvās enerģijas rajons”), kā pārneses partnerim Projekta vienas ieceres aktivitātes pārņemšanai un ieviešanai, t.i., modelēt un testēt enerģētisku pašpietiekamību pašvaldības apkaimes līmenī. 2025. gada 19. jūnijā, Itālijas nacionālās aģentūras jaunām tehnoloģijām, enerģētikai un ilgtspējīgai ekonomiskajai attīstībai, informēja, ka projekta iecere nav izturējusi atlasi Eiropas Reģionālas un attīstības fonda programmas “Eiropas pilsētu iniciatīva” A daļas “Inovatīvas rīcības” konkursa atlasi.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par Ādažu novada pašvaldības domes 2024. gada 24. oktobra lēmuma Nr. 420 “Par dalību sadarbības projektā “*Portici towards Positive Energy District – P2PED”*” atcelšanu” projektu un virzīt to izskatīšanai pašvaldības domes šā gada 24. jūlija sēdē.

**20. Par finansējuma pārcelšanu Ādažu novada sociālā dienesta budžeta tāmē**

|  |
| --- |
| (Sintija Vītola) |

Ziņo, ka pašvaldības domes 2024. gada 30. maija saistošie noteikumi Nr.25/2024 “Par pašvaldības sociālo pakalpojumu piešķiršanas kārtību” nosaka, ka psihologa pakalpojumu, tajā skaitā psiholoģiskās izpētes veikšanai, piešķir ne vairāk kā 20 konsultācijas kalendāra gadā, pamatojoties uz sociālā darba speciālista izvērtējumu par ģimenēm, personām un personu grupām, kurām traucētas sociālās funkcionēšanas spējas un kuras nespēj patstāvīgi pārvarēt psiholoģiskās problēmas vai bāriņtiesas pieprasījumu.

Ādažu novada pašvaldība šā gada 22. janvārī noslēdza līgumu ar SIA “Aprūpe dzīvesvietā” par psihologa pakalpojuma nodrošināšanu no 27.01.2025. līdz 31.01.2026. (vienas konsultācijas cena, ko apmaksā pašvaldība, ir 41 *euro*).

Līguma izpildei Ādažu novada sociālā dienesta (turpmāk - SD) budžeta tāmē tika paredzēti 25000 *euro*. Palielinoties klientu skaitam, līdz 2025. gada jūlijam tika izlietoti 80 % no apropriācijas, līdz ar to, līdz līguma termiņa beigām nepieciešami papildu finanšu līdzekļi 20000 *euro*, lai nodrošinātu psihologa pakalpojuma piešķiršanu.

Ieceres izpildei 10000 *euro* iespējams pārcelt SD budžeta tāmes sadaļā EKK 6419 starp izmaksu mērķiem (no atelpas brīža pakalpojuma uz psihologa pakalpojumu), savukārt atlikušo nepieciešamo daļu 10000 *euro* iespējams pārcelt no SD budžeta tāmes sadaļas EKK 6255 (sociālās garantijas bāreņiem un audžuģimenēm (pabalsti bērna uzturam)), kur izveidojusies finanšu līdzekļu ekonomija.

Ādažu novada pašvaldības 22.03.2023. noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunkts nosaka, ka ierosinājumus tāmes iekšējiem grozījumiem ar paskaidrojumu par grozījumu iemesliem Izpildītāji iesniedz domes Finanšu komitejai, sagatavojot protokollēmumu.

Ņemot vērā iepriekš minēto un pamatojoties uz Pašvaldību likuma 4. panta pirmās daļas 9. punktu,

atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** grozījumus Ādažu novada pašvaldības 2025. gada budžetā un pārcelt finanšu līdzekļus:
   1. 10 000 *euro* no SD 2025. gada budžeta tāmes sadaļas EKK 6255 uz EKK 6419;
   2. 10 000 *euro* SD budžeta tāmes sadaļā EKK 6419 starp izmaksu mērķiem (no atelpas brīža pakalpojuma uz psihologa pakalpojumu).
2. **Uzdot** Centrālās pārvaldes Finanšu nodaļai veikt lēmuma 1. punktā minētos grozījumus Ādažu novada pašvaldības 2025. gada budžetā.
3. **Uzdot** pašvaldības izpilddirektoram veikt lēmuma izpildes kontroli.

**21. Par budžeta grozījumiem Izglītības un jaunatnes nodaļas budžeta tāmē**

|  |
| --- |
| (Ieva Pelcmane) |

Ādažu novada pašvaldība 2024. gadā izsoles ceļā iegādājās uz pašvaldībai piederošās zemes vienības Gaujas iela 25B, Ādaži ar kadastra apzīmējumu 8044 007 0427 būvi ar nosaukumu “Bungu skola” (kadastra apzīmējums 8044 007 0427 001), ar mērķi - izveidot bērnu un jauniešu centru Ādažos (turpmāk – Centrs).

Ādažu novada pašvaldības dome 27.02.2025. pieņēma lēmumu Nr. 82 “Par projekta “Bērnu un jauniešu centra izveide Ādažos” pieteikumu” par projekta iesniegšanu, kura ietvaros paredzēts labiekārtot Centru un tam piederošo zemes vienību.

Projekta “Ādažu novada pašvaldības individuālais plāns digitālā darba ar jaunatni sistēmas attīstībai” ietvaros paredzēts iegādāties informāciju un komunikāciju tehnoloģijas aprīkojumu jaunizveidotajam Centram, kā arī rudenī īstenot digitālās mācības Centra telpās.

Pašvaldības Projektu uzraudzības komisija š.g. 16. jūnijā izskatīja jautājumu “Par Tet Optikas pieslēguma ierīkošana Centrā, un atbalstīja Tet Optikas pieslēguma ierīkošanu atbilstoši iesniegtajai tāmei 7961,50 *euro* (septiņi tūkstoši deviņi simti sešdesmit viens *euro* un 50 centi) bez PVN. Radušās izmaksas plānots segt no Centrālās pārvaldes Izglītības un jaunatnes nodaļas budžeta tāmes līdzekļu atlikuma sadaļā “Skolēnu apbalvošana par augstiem mācību sasniegumiem”. PVN izdevumus 1671,92 *euro* var apmaksāt no sadaļas “Atalgojums” līdzekļu ekonomijas.

Ādažu novada pašvaldības domes 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji iesniedz Finanšu komitejai gadījumā, ja grozījumi ir vairāk par 5000 *euro* vienā reizē, sagatavojot par to protokollēmumu.

Pamatojoties uz Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21. punktu,

atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** budžeta grozījumus Centrālās pārvaldes Izglītības un jaunatnes nodaļas 2025. gada budžeta tāmē Tet Optikas pieslēguma ierīkošanai:
   1. pārcelt 7961,50 *euro* EKK 2239 ietvaros no sadaļas “Skolēnu apbalvošana par augstiem mācību sasniegumiem”;
   2. pārcelt 1671,92 *euro* no EKK 1119 uz EKK 2239, no sadaļas “Atalgojums” ietaupījuma.
2. **Uzdot** Centrālās pārvaldes Finanšu nodaļai veikt 1. punktā noteikto finanšu līdzekļu pārcelšanu Izglītības un jaunatnes nodaļas 2025. gada budžeta tāmē.
3. **Uzdot** Centrālās pārvaldes Informācijas tehnoloģiju nodaļai organizēt Tet Optikas pieslēguma ierīkošanu un datu tīklu izbūvi Centrā.
4. **Uzdot** pašvaldības izpilddirektoram nodrošināt lēmuma izpildes kontroli.

**22. Par grozījumiem Carnikavas vidusskolas 2025. gada budžeta tāmē**

|  |
| --- |
| (Raivis Pauls) |

Carnikavas vidusskolā (turpmāk – CVS) 2025. gada 1. septembrī mācības uzsāks 800 izglītojamie. CVS cenšas klasēs komplektēt līdz 24 skolēniem, tomēr atsevišķās klasēs to skaits ir pieaudzis līdz 27.

Lai nodrošinātu ergonomisku mācību vidi, nepieciešams papildināt mācību infrastruktūru ar 50 vienvietīgiem skolas galdiem ar regulējamu augstumu un 10 vienvietīgiem skolēnu krēsliem ar regulējamu augstumu. Elektronisko iepirkumu sistēmā (EIS) iespējams par 10 663.73 *euro* iegādāties galdus un krēslus, saderīgus ar skolas mēbelēm.

Atbilstoši Izglītības likuma 36. panta sestajai daļai, 1.-6. klases skolēniem izglītības iestādē ir aizliegts lietot mobilos telefonus. Lai nodrošinātu mobilo tālruņu drošu uzglabāšanu, nepieciešams iegādāties šūnu skapjus un kastes. Plānotās izmaksas mobilo telefonu glabātuves (viesnīcas) izveidei 30 klasēs ir 1100 *euro*.

Mācību priekšmeta “Dizains un tehnoloģijas” pamatskolas mācību programmas īstenošanai nepieciešams sagatavot dažādus kokmateriālus un ir nepieciešams iegādāties galda zāģi. Atbilstoši tirgus izpētei galda zāģi iespējams iegādāties par 563 *euro*.

CVS 2025. gada budžeta izpildē ir līdzekļu ietaupījumi degvielas iegādei (EKK 2322), kārtējā remonta un iestāžu uzturēšanas materiāliem (EKK 2350), mācību līdzekļu un materiālu iegādei (EKK 2370) un datortehnikas, sakaru un cita biroja tehnikas iegādei (EKK 5238). Ietaupījumu ir iespējams novirzīt iepriekš minēto izdevumu apmaksai, veicot budžeta tāmes grozījumus, pārceļot finansējumu starp ekonomiskās klasifikācijas kodiem.

Veidojot CVS 2025. gada budžetu CVS bērnu deju kolektīva “Dālderītis” tautas tērpu un mēģinājuma tērpu šūšanai tika paredzēti 6080 *euro*. Pašvaldības iepirkumos Nr. ĀNP 2025/20 un Nr. ĀNP 2025/88 bija 1620.83 *euro* sadārdzinājums - kopsumma par tautas tērpiem un mēģinājumu tērpu šūšanu “Dalderītim” ir 7700.83 *euro*.

Sadārdzinājuma finasnēšanai ir iespējams pārvirzīt 1625.00 *euro* no CVS budžeta līdzekļu izdevumu ekonomijas elektroapgādei (EKK 2223).

Pašvaldības 22.03.2023. noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunktā noteikts, ja grozījumi ir vairāk par 5000 *euro* vienā reizē, tad ierosinājumus budžeta tāmes iekšējiem grozījumiem budžeta izpildītāji iesniedz Finanšu komitejai.

Pamatojoties uz pašvaldības 22.03.2023. iekšējo noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunktu un 22. punktu,

atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** budžeta grozījumus Carnikavas vidusskolas 2025. gada budžeta tāmē:
   1. pārcelt 1625 *euro* (EKK 2223) uz EKK 2361 bērnu deju kolektīva “Dālderītis” tautas tērpu un mēģinājuma tērpu iepirkumu sadārdzinājuma segšanai;
   2. pārcelt 500 *euro* (EKK 2322), 800 *euro* (EKK 2350), 6320 *euro* (EKK 2370) un 4650 *euro* (EKK 5238) uz EKK 2312 galda zāģa iegādei mācību priekšmeta “Dizains un tehnoloģijas” vajadzībām, šūnu skapju un kastu iegādei 30 klašu mobilo telefonu glabātuves izveidei, 50 vienvietīgu skolas galdu ar regulējamu augstumu un 10 skolēnu krēslu ar regulējamu augstumu iegādei.
2. **Uzdot** Centrālās pārvaldes Finanšu nodaļai veikt grozījumus Carnikavas vidusskolas 2025. gada budžeta tāmē 1. punkta izpildei.
3. Atbildīgais par lēmuma izpildi ir Carnikavas vidusskolas direktors.

**23. Par Ādažu novada pašvaldības Vēlēšanu komisijas izveidošanu**

|  |
| --- |
| (Everita Kāpa) |

Ziņo, ka Republikas pilsētu un novadu vēlēšanu komisiju un vēlēšanu iecirkņu komisiju likuma 1. panta pirmā daļa nosaka, ka novada domes vēlēšanu sagatavošanai novadā no vēlētājiem izveido vēlēšanu komisiju 7-15 locekļu sastāvā, savukārt likuma 5. pants nosaka, ka Vēlēšanu komisijas priekšsēdētāju un pārējos vēlēšanu komisijas locekļus ievēlē attiecīgās pašvaldības dome triju mēnešu laikā pēc domes ievēlēšanas, likuma 9. pants nosaka, ka komisijas locekļu kandidātu pieteikšanas termiņu nosaka dome, izliekot par to paziņojumu redzamā vietā domes ēkā. Aicina izveidot Ādažu novada pašvaldības Vēlēšanu komisiju 7 locekļu sastāvā, kā arī noteikt komisijas locekļu kandidātu pieteikšanās termiņu līdz šā gada 29. augustam un apstiprināt komisijas kandidāta pieteikuma veidlapu.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par Ādažu novada pašvaldības Vēlēšanu komisijas izveidošanu” projektu un virzīt to izskatīšanai pašvaldības domes šā gada 24. jūlija sēdē.

**24. Par atbrīvošanu no darba Pašvaldības līdzfinansējuma vērtēšanas komisijā**

|  |
| --- |
| (Everita Kāpa) |

Ziņo, ka ar pašvaldības domes 2018. gada 28. augusta lēmumu Nr. 189 “Par Pašvaldības līdzfinansēju vērtēšanas komisijas izveidi” tika izveidota Pašvaldības līdzfinansējuma vērtēšanas komisija, kas pilda pašvaldības domes 2022. gada 23. novembra saistošajos noteikumos Nr. 80/2022 “Par pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” un 2022. gada 23. novembra saistošajos noteikumos Nr. 81/2022 “Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai” noteiktos pienākumus. Komisijas sastāvā ir pašvaldības izpilddirektors Guntis Porietis - komisijas priekšsēdētājs, Finanšu nodaļas vadītāja Sarmīte Mūze, un Ādažu novada būvvaldes inženierkomunikāciju tīklu galvenais speciālists Jānis Tiļčiks. Informē, ka pašvaldībā ir saņemti visu komisijas locekļu iesniegumi par atbrīvošanu no darba komisijā.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par atbrīvošanu no darba Pašvaldības līdzfinansējuma vērtēšanas komisijā” projektu un virzīt to izskatīšanai pašvaldības domes šā gada 24. jūlija sēdē.

**25. Par grozījumiem sabiedrisko pakalpojumu līgumā ar SIA “Ādažu ūdens”**

|  |
| --- |
| (Everita Kāpa) |

Ziņo par pilnvarojumu SIA “Ādažu ūdens” (adrese: Gaujas iela 16, Ādaži, Ādažu novads, LV-2164) ar šā gada 1. augustu sniegt sabiedriskos pakalpojumus (ūdensapgāde, notekūdeņu savākšana, attīrīšana un novadīšana) Ādažu pagasta Baltezera ciema un Alderu ciema daļās, kur to iepriekš nodrošināja SIA “Garkalnes ūdens”.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par grozījumiem sabiedrisko pakalpojumu līgumā ar SIA “Ādažu ūdens”” projektu un virzīt to izskatīšanai pašvaldības domes šā gada 24. jūlija sēdē.

**26. Par grozījumiem 2022. gada 10. maija lēmumā Nr. 233 “Par pašvaldības mantas iznomāšanas un atsavināšanas komisijas sastāva apstiprināšanu”**

|  |
| --- |
| (Everita Kāpa) |

Ziņo, ka šā gada 4. jūlijā saņemts Pašvaldības mantas iznomāšanas un atsavināšanas komisijas sekretāres Lindas Naļivaiko iesniegums ar lūgumu atbrīvot viņu no Komisijas sekretāres pienākumiem ar šā gada 1. augustu, ņemot vērā plānoto ilgstošo prombūtni. Informē, ka darbam Komisijas sekretāres amatā ir piekritusi Centrālās pārvaldes Juridiskās un iepirkumu nodaļas iepirkuma speciāliste Mārīte Akmentiņa. Pašvaldības ieskatā ir lietderīgi apstiprināt Mārīti Akmentiņu minētajā amatā, jo viņai ir darba pieredze pašvaldības Iepirkumu komisijas sēžu protokolēšanā un komisijas darba organizatorisko atbalsta pasākumu nodrošināšanai.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par grozījumiem 2022. gada 10. maija lēmumā Nr. 233 “Par pašvaldības mantas iznomāšanas un atsavināšanas komisijas sastāva apstiprināšanu”” projektu un virzīt to izskatīšanai pašvaldības domes šā gada 24. jūlija sēdē.

**27. Par pašvaldības komisiju sastāviem**

|  |
| --- |
| (Imants Krastiņš (NA "Visu Latvijai!"-TB/LNNK", JKP)) |

Ziņo par šā gada 2. jūlija iesniegumu (reģ. Nr. ĀNP/1-11-1/25/4019) par pašvaldības komisiju sastāvu un ierosinājumu izvērtēt esošo komisiju sastāvu un publiski izsludināt pieteikšanos uz atbrīvotajām vietām, nosakot komisijas locekļa atbilstības kritēriju - piederību novadam (deklarēts, darba vieta vai īpašums).

E. KĀPA ziņo par pašvaldības komisiju sastāviem (3. pielikums). Vērš uzmanību, ka, lai iesaistītu iedzīvotājus komisiju darbā, sākotnēji ir jāizveido normatīvais regulējums, kas prasa lielu administratīvo resursu. Iepirkumu komisijai un Administratīvajai komisijai nav normatīvajos aktos noteiktu prasību attiecībā uz izglītību un profesionālo pieredzi, līdz ar ko nav skaidru kritēriji kā vērtēt kandidātus.

K. MIĶELSONE aicina Administratīvās komisijas priekšsēdētāju Jāni Veinbergu ziņot par komisijas darbu.

J. VEINBERGS ziņo par Administratīvās komisijas darbu, komisijas sastāvu un sēžu norisi.

K. MIĶELSONE aicina Iepirkumu komisijas priekšsēdētāju Valēriju Bulānu ziņot par komisijas darbu.

V. BULĀNS ziņo par Iepirkumu komisijas darbu, komisijas sastāvu un sēžu norisi.

K. MIĶELSONE, I. KRASTIŅŠ, G. PORIETIS debatē par Projektu uzraudzības komisijas sastāvu un iespējām tajā iekļaut Ādažu novada būvvaldes vadītāju Aināru Grikmani, kā arī to, ka nepieciešamības gadījumā būvvaldes speciālists tiek piesaistīts.

K. MIĶELSONE informē, ka Lauksaimniecības zemes darījumu komisijas sastāvā tiks iekļauts pašvaldības Centrālās pārvaldes Teritorijas plānošanas nodaļas vecākais teritorijas plānotājs Miķelis Cinis un pašvaldības domes priekšsēdētājas vietnieks pašvaldības funkciju jautājumos Jānis Vaivads.

K. MIĶELSONE, I. KRASTIŅŠ, L. RAISKUMA debatē par Apbalvošanas komisijas darbu un sastāvu.

A. KRASTA, R. PAULS, A. ROZĪTIS piesakās darbam Apbalvošanas komisijā.

*Plkst. 15.40 G. MIGLĀNS atstāj sēdi.*

K. MIĶELSONE aicina pieņemt zināšanai informāciju, kā arī uz pašvaldības domes sēdi virzīt jautājumus par Iepirkuma komisijas un Lauksaimniecības zemes darījumu komisijas sastāvu apstiprināšanu.

Atklāti balsojot, ar 13 balsīm "Par" , "Pret" – nav, "Atturas" – nav, (Gatis Miglans (ZZS) atstāja sēdi), **KOMITEJA NOLEMJ**:

1. **Pieņemt** informāciju zināšanai.
2. **Uzdot** pašvaldības Centrālās pārvaldes Juridiskās un iepirkumu nodaļas vadītājai Everitai Kāpai sagatavot lēmumu projektus par Iepirkumu komisijas sastāva apstiprināšanu un Lauksaimniecības zemes darījumu komisijas sastāvu apstiprināšanu.
3. **Virzīt** jautājumu izskatīšanai pašvaldības domes šā gada 24. jūlija sēdē.
4. **Sniegta** atbilde uz deputāta I. Krastiņa šā gada 2. jūlija iesniegumu (reģ. Nr. ĀNP/1-11-1/25/4019).

*Plkst. 15.45 G. MIGLĀNS piedalās sēdē.*

**28. Par ierosinājumu aktualizēt jaunās Carnikavas Mākslu skolas un bibliotēkas ēkas būvprojektu**

|  |
| --- |
| (Imants Krastiņš (NA "Visu Latvijai!"-TB/LNNK", JKP)) |

Ziņo par šā gada 10. jūlija iesniegumu (reģ. Nr. ĀNP/1-11-1/25/4187) ar ierosinājumu aktualizēt jaunās Carnikavas Mākslu skolas un bibliotēkas ēkas būvprojektu. Carnikavas novada pašvaldība ir samaksājusi ievērojamus līdzekļus par būvprojekta izstrādi, taču tas netika realizēts Ādažu novada deputātu nevienprātības dēļ. Būvprojektam ir beidzies saskaņojumu termiņš un to ir nepieciešams atjaunot.

L. BERNĀNS vērš uzmanību, ka Carnikavas Mākslu skolas un bibliotēkas ēkas būvprojekts nav ticis izstrādāts.

K. MIĶELSONE aicina skatīt jautājumu Attīstības komitejas šā gada 10. septembra sēdē, izskatot jautājumu par Jūras ielas 4, Carnikavā ēkas turpmāko izmantošanu.

Atklāti balsojot, ar 13 balsīm "Par" (Kerola Dāvidsone (LRA), Antra Krasta (LRA), Imants Krastiņš (NA "Visu Latvijai!"-TB/LNNK", JKP), Kristīne Lakševica (LRA), Jānis Leja (LPV), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – 1 (Arta Deniņa (NA "Visu Latvijai!"-TB/LNNK", JKP)), **KOMITEJA NOLEMJ**:

1. **Pieņemt** informāciju zināšanai.
2. **Skatīt** jautājumu Attīstības komitejas šā gada 10. septembra sēdē, izskatot jautājumu par Jūras ielas 4, Carnikavā ēkas turpmāko izmantošanu.
3. **Sniegta** atbilde uz deputāta I. Krastiņa šā gada 10. jūlija iesniegumu (reģ. Nr. ĀNP/1-11-1/25/4187).

*Plkst. 15.55 R. PAULS atstāj sēdi.*

**29. Par ierosinājumu ieviest Novadnieka karti**

|  |
| --- |
| (Imants Krastiņš (NA "Visu Latvijai!"-TB/LNNK", JKP)) |

Ziņo par šā gada 10 jūlija iesniegumu (reģ. Nr. ĀNP/1-11-1/25/4188) ar ierosinājumu ieviest Ādažu novadā “Novadnieka karti” – deklarēto iedzīvotāju lojalitātes karti ar finansiāliem ieguvumiem tās lietotājiem, par ko lūdz izveidot deputātu un atbildīgo darbinieku darba grupu, noteikt tās uzdevumus un darba termiņus.

K. MIĶELSONE vērs uzmanību, ka ar 2022. gada 24. augusta domes sēdes lēmumu (Prot. Nr. 31 § 60) jau tika izveidota darba grupa deklarēšanās veicināšanai Ādažu novadā, kuras vadītājs bija Imants Krastiņš. Aicina I. Krastiņu iesniegt pašvaldībā materiālus par darba grupas deklarēšanās veicināšanai Ādažu novadā, izpildītajiem darbiem līdz šā gada septembrim.

I. KRASTIŅŠ vērš uzmanību, ka darba grupu vadīja laika periodā, kad bija domes priekšsēdētāja vietnieks pašvaldības funkciju jautājumos.

K. MIĶELSONE atkārtoti aicina iesniegt materiālus par darba grupas deklarēšanās veicināšanai Ādažu novadā paveikto darbu. Vērš uzmanību, ka pēc materiālu saņemšanas un izvērtēšanas, pašvaldības izpilddirektors varētu izvērtēt jaunas darba grupas izveidošanas iespējas un tās darbības uzsākšanas periodu un iekļaušanu 2026. gada uzdevumu plānā.

I. KRASTIŅŠ aicina neatlikt jautājumu uz 2026. gadu.

K. MIĶELSONE aicina I. Krastiņu ievērot sēdes darba kārtību un runāt, kad sēdes vadītājs ir devis vārdu. Izsaka aizrādījumu I. Krastiņam par sēdes traucēšanu, pamatojoties uz reglamenta 18. punktu, kas nosaka, ka, ja sēdē klātesošās personas neievēro pašvaldības nolikumā un reglamentā noteikto sēdes norises kārtību, sēdes vadītājs izsaka aizrādījumu, un par to tiek veikts ieraksts sēdes protokolā.

I. KRASIŅŠ atkārtoti traucē darbu sēdē, runājot, kad vārdu nav devis sēdes vadītājs.

K. MIĶELSONE aizrāda deputātam I. Krastiņam par pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” neievērošanu, piedaloties debatēs. Pēc atkārtotās aizrādīšanas un, pamatojoties uz reglamenta 19. punktu un 38.7. apakšpunktu, izsludina 15 minūšu sēdes pārtraukumu.

\*\*\*

Pārtraukums no plkst. 16.00 līdz plkst. 16.15.

\*\*\*

*Plkst. 16.15 K. MIĶELSONE atsāk sēdi.*

K. MIĶELSONE aicina I. Krastiņu iesniegt materiālus par darba grupas deklarēšanās veicināšanai Ādažu novadā , izpildītajiem darbiem līdz septembrim.

J. LEJA traucē darbu sēdē, runājot, kad vārdu nav devis sēdes vadītājs, pārtrauc un aicina noteikt I. Krastiņu par darba grupas vadītāja vietnieku un uzsākt darbu.

K. MIĶELSONE aicina J. Leju ievērot sēdes darba kārtību un runāt, kad sēdes vadītājs ir devis vārdu. Izsaka aizrādījumu J. Lejam par sēdes traucēšanu, pamatojoties uz reglamenta 18. punktu, kas nosaka, ka, ja sēdē klātesošās personas neievēro pašvaldības nolikumā un reglamentā noteikto sēdes norises kārtību, sēdes vadītājs izsaka aizrādījumu, un par to tiek veikts ieraksts sēdes protokolā.

K. MIĶELSONE atkārtoti aicina I. Krastiņu iesniegt materiālus par darba grupas deklarēšanās veicināšanai Ādažu novadā paveikto darbu. Vērš uzmanību, ka pēc materiālu saņemšanas un izvērtēšanas, pašvaldības izpilddirektors varētu izvērtēt jaunas darba grupas izveidošanas iespējas un tās darbības uzsākšanas periodu un iekļaušanu 2026. gada uzdevumu plānā.

Atklāti balsojot, ar 13 balsīm "Par", "Pret" – nav, "Atturas" – nav, (Raivis Pauls (ZZS) atstāja sēdi), **KOMITEJA NOLEMJ**:

1. **Pieņemt** informāciju zināšanai.
2. **Aicināt** I. Krastiņu iesniegt materiālus par darba grupas deklarēšanās veicināšanai Ādažu novadā, paveikto darbu līdz šā gada septembrim.
3. **Uzdot** pašvaldības izpilddirektoram G. Porietim, pēc materiālu par darba grupas deklarēšanās veicināšanai Ādažu novadā paveikto darbu saņemšanas, izvērtēt iespējas uzsākt darbu pie Novadnieka kartes izstrādes šajā gadā vai iekļaut to kā uzdevumu 2026. gada darbu plānā.
4. **Sniegta** atbilde uz deputāta I. Krastiņa šā gada 10. jūlija iesniegumu (reģ. Nr. ĀNP/1-11-1/25/4188).

**30. Par grozījumiem pašvaldības aģentūras “Carnikavas komunālserviss” 2025. gada budžeta tāmē**

|  |
| --- |
| (Lauris Bernāns) |

Ādažu novada pašvaldības aģentūras “Carnikavas komunālserviss” (turpmāk – Aģentūra) 2025. gada budžeta tāmē tika asignēti 40 000 *euro* ielu apgaismojuma projektam un būvniecībai Rūpnieku ielā, Carnikavā, taču iepirkuma procedūras rezultātā par saimnieciski izdevīgāko tika atzīts piedāvājums ar viszemāko cenu 46 470 *euro*, ieskaitot PVN.

Aģentūras ieskatā ir iespējams rast trūkstošo finansējumu 6470 *euro* apmērā, veicot grozījumus budžeta tāmes sadaļā “Investīcijas energosaimniecības uzlabošanai”, pārceļot finanšu līdzekļus 6470 *euro* EKK 5240 ietvaros no izdevumiem (ielu apgaismojuma projekta izstrādei un būvniecībai, posmā no dzelzceļa stacijas Gauja līdz ciemam Kāpas) plānotajām izmaksām uz (ielu apgaismojuma projekts un būvniecība Rūpnieku ielā, Carnikavā).

Vienlaikus Aģentūras 2025. gada budžeta tāmē ir asignēti 8800 *euro* rotaļu laukuma iekārtas iegādei Gaujas ciemā, Carnikavas pagastā, taču pēc veiktās iepirkuma procedūras par saimnieciski izdevīgāko tika atzīts piedāvājums ar viszemāko cenu 15 258 *euro*, ieskaitot PVN.

Aģentūra ierosina rast nepieciešamo finansējumu 6458 *euro*, veicot grozījumus Aģentūras budžeta tāmes sadaļā “Teritorijas un īpašumu apsaimniekošana”, EKK 5218, pārceļot finanšu līdzekļus 3351 *euro* no izdevumu pozīcijas (Carnikavas stadiona vārtiem plānotie līdzekļi), 1794 *euro* (šūpoļu uzstādīšanai Līgo laukumā plānotie līdzekļi) un sadaļā “Teritorijas un īpašumu apsaimniekošana – investīcijas”, EKK 5218, pārceļot 1065 *euro* (rotaļu laukumam Garciemā plānotie līdzekļi) un 248 *euro* (rotaļu laukumam Līgo laukumā plānotie līdzekļi), uz investīciju izdevumu pozīciju (rotaļu laukuma iekārta Gaujas ciemā).

Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji (iestādes vadītājs) iesniedz Finanšu komitejai gadījumā, ja grozījumi ir vairāk par 5000 *euro* vienā reizē, sagatavojot par to protokollēmumu.

*Plkst. 16.25 I. KRASTIŅŠ atstāj sēdi.*

Pamatojoties uz Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu,

Atklāti balsojot, ar 12 balsīm "Par", "Pret" – nav, "Atturas" – nav, (Arta Deniņa (NA "Visu Latvijai!"-TB/LNNK", JKP), Imants Krastiņš (NA "Visu Latvijai!"-TB/LNNK", JKP) atstāja sēdi), **KOMITEJA NOLEMJ**:

1. **Atbalstīt** budžeta grozījumus Aģentūras 2025. gada budžeta tāmē:
   1. pārcelt 6470 *euro* EKK 5240 ietvaros “Investīcijas energosaimniecības uzlabošanai“ no izdevumu pozīcijas (ielu apgaismojuma projekta izstrāde un būvniecība, posmā no dzelzceļa stacijas Gauja līdz ciemam Kāpas) uz izdevumu pozīciju (ielu apgaismojuma projekts un būvniecība Rūpnieku ielā, Carnikavā);
   2. pārcelt 3351 *euro* no EKK 5218 “Teritorijas un īpašumu apsaimniekošana” izdevumu pozīcijas (Carnikavas stadiona vārtiem plānotie līdzekļi) un 1794 euro (šūpoļu uzstādīšanai Līgo laukumā plānotie līdzekļi) uz izdevumu pozīciju (Rotaļu laukuma iekārta Gaujas ciemā);
   3. pārcelt 1065 *euro* no EKK 5218 “Teritorijas un īpašumu apsaimniekošana – investīcijas” izdevumu pozīcijas (rotaļu laukumam Garciemā plānotie līdzekļi) un 248 *euro* (rotaļu laukumam Līgo laukumā plānotie līdzekļi) uz izdevumu pozīciju (Rotaļu laukuma iekārta Gaujas ciemā).
2. **Uzdot** Aģentūras direktoram L.Bernānam nodrošināt 1.punktā minēto grozījumu veikšanu Aģentūras 2025. gada budžeta tāmē.
3. **Uzdot** Centrālās pārvaldes Finanšu nodaļai veikt 1.punktā noteikto finanšu līdzekļu pārcelšanu pašvaldības 2025. gada budžeta tāmju ietvaros.
4. **Uzdot** pašvaldības izpilddirektora vietniecei nodrošināt lēmuma izpildes kontroli.

\*\*\*

K. MIĶELSONE aicina deputātus ievērot 2023. gada 14. jūnija reglamenta Nr. 2 “dažu novada pašvaldības darba reglaments” 15. punkta un 18. punkta prasībās par sēdes norises kārtību. Ņemot vērā, ka sēdes darba kārtības jautājumi vēl nav izskatīti, aicina izsludināt pārtraukumu un turpināt darbu šā gada 17. jūlijā plkst. 9.00.

Pārtraukums no šā gada 16. jūlija plkst. 16.30 līdz šā gada 17. jūlija plkst. 9.00 (sēde tiks atsākta attālināti ZOOM platformā).

\*\*\*

*2025. gada 16. jūlijs plkst. 16.30 J. LEJA atstāj sēdi.*

*2025. gada 16. jūlijs plkst. 16.30 A. DENIŅA atstāj sēdi.*

*2025. gada 17. jūlijs plkst. 9.00 Ģ. DUBKĒVIČS piedalās sēdē.*

*2025. gada 17. jūlijs plkst. 9.00 K. SPRŪDE piedalās sēdē.*

**31. Informatīvs ziņojums par pašvaldības aģentūras “Carnikavas komunālserviss” 2025. gada pusgada budžeta izpilde**

|  |
| --- |
| (Lauris Bernāns) |

Ziņo par pašvaldības aģentūras “Carnikavas komunālserviss” 2025.gada pusgada budžeta izpilde (4. pielikums).

K. MIĶELSONE, Ģ. DUBKĒVIČS, R. PAULS, L. BERNĀNS debatē par Ādažu vidusskolas lifta būvprojekta izstrādi un tam nepieciešamo finansējumu.

Atklāti balsojot, ar 13 balsīm "Par", "Pret" – nav, "Atturas" – nav, (Arta Deniņa (NA "Visu Latvijai!"-TB/LNNK", JKP), Jānis Leja (LPV) atstāja sēdi), **KOMITEJA NOLEMJ**:

1. **Pieņemt** informāciju zināšanai.
2. **Uzdot** pašvaldības aģentūrai “Carnikavas komunālserviss” direktoram L. Bernānam sagatavot lēmuma projektu par Ādažu vidusskolas lifta būvprojekta izstrādi un virzīt to izskatīšanai pašvaldības domes šā gada 24. jūlija sēdē.

**32. Informatīvs ziņojums par Pašvaldības budžeta izpildi par 2025.gada 1.pusgadu**

|  |
| --- |
| (Sarmīte Mūze) |

Ziņo par Pašvaldības budžeta izpildi par 2025.gada 1.pusgadu (5. pielikums).

Atklāti balsojot, ar 13 balsīm "Par", "Pret" – nav, "Atturas" – nav, (Arta Deniņa (NA "Visu Latvijai!"-TB/LNNK", JKP), Jānis Leja (LPV) atstāja sēdi), **KOMITEJA NOLEMJ**:

**Pieņemt** informāciju zināšanai.

**33. Informatīvs ziņojums par licencētās makšķerēšanas Gaujā atskaiti par 2025.gada 1.pusgadu**

|  |
| --- |
| (Raimonds Garenčiks) |

Ziņo par licencētās makšķerēšanas Gaujā atskaiti par 2025. gada 1. pusgadu (6. pielikums).

A. ŠTEINS informē par Biedrības “Gaujas ilgtspējīgas attīstības biedrība” atskaites iesniegšanu Lauku atbalsta dienestā.

Atklāti balsojot, ar 13 balsīm "Par", "Pret" – nav, "Atturas" – nav, (Arta Deniņa (NA "Visu Latvijai!"-TB/LNNK", JKP), Jānis Leja (LPV) atstāja sēdi), **KOMITEJA NOLEMJ**:

1. **Pieņemt** informāciju zināšanai;
2. **Atbalstīt** Biedrības “Gaujas ilgtspējīgas attīstības biedrība” atskaites iesniegšanu Lauku atbalsta dienestā.

**34. Informatīvs ziņojums par projekta pieteikuma 2.2.3.3. Pasākumi bioloģiskās daudzveidības veicināšanai un saglabāšanai, 4. kārta sagatavošanu**

|  |
| --- |
| (Santa Ruģēna) |

Informatīvs ziņojums par projekta pieteikuma 2.2.3.3. Pasākumi bioloģiskās daudzveidības veicināšanai un saglabāšanai, 4. kārta sagatavošanu (7. pielikums).

K. MIĶELSONE, Ģ. DUBKĒVIČS, I. KRASTIŅŠ, K. SPRŪDE, Z. VARTS, L. BERNĀNS, R. GARENČIKS, S. RUĢĒNA debatē par projekta ietvaros plānotajiem pasākumiem - Kalngalē - izveidot gājēju takas ar grants segumu (920 m) un veikt velo novietnes izbūvi; Garciemā - atjaunot gājēju tiltiņu (15 m) un īstenot smilšu erozijas mazināšanas pasākumu ar zaru pinuma ierīkošanu krasta nostiprināšanai (100 m); Gaujā - labiekārtot telšu un ugunskura vietu, kā arī atjaunot Skautu ielas grants segumu ar dubultās virsmas klājumu (2 km); veikt biotopu apsaimniekošanas pasākumus pie Garezeriem, tai skaitā, krasta apēnojuma mazināšanu.

Atklāti balsojot, ar 12 balsīm "Par" (Kerola Dāvidsone (LRA), Ģirts Dubkēvičs (P), Antra Krasta (LRA), Kristīne Lakševica (LRA), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – 1 (Imants Krastiņš (NA "Visu Latvijai!"-TB/LNNK", JKP)), (Arta Deniņa (NA "Visu Latvijai!"-TB/LNNK", JKP), Jānis Leja (LPV) atstāja sēdi), **KOMITEJA NOLEMJ**:

1. **Pieņemt** informāciju zināšanai.
2. **Konceptuāli atbalstīt** pašvaldības dalību CFLA izsludinātajā “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu trešās un ceturtās atlases kārtas īstenošanas noteikumi”.
3. **Uzdot** pašvaldības Centrālās pārvaldes Attīstības un projektu nodaļas vecākajai ekspertei Santai Ruģēnai sagatavot lēmuma projektu par projekta pieteikuma 2.2.3.3. Pasākumi bioloģiskās daudzveidības veicināšanai un saglabāšanai, 4. kārta sagatavošanu.
4. **Virzīt** jautājumu izskatīšanai pašvaldības domes šā gada 24. jūlija sēdē.

*Sēde slēgta 2025. gada 17. jūlijā plkst. 10.42*.

Finanšu komitejas priekšsēdētāja KARĪNA MIĶELSONE

Protokolētāja SINTIJA TENISA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU